**ສາທາລະນະ​ລັດ​ ປະຊາທິປະ​ໄຕ ປະຊາຊົນ​ລາວ**

**ສັນຕິພາບ ​ ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ**

**--------------------**

ແຂວງ ຫຼວງພະບາງ

​ເມືອງ ຫຼວງພະ​ບາງ

ບ້ານ ສັງຄະໂລກ ວັນທີ ………/………/2018.

**ຄໍາຮ້ອງຂໍຄວາມເປັນທໍາ**

**ຮຽນ:** ທ່ານ ປະທານສະພາ ປະຊາຊົນ, ເຂດເລືອກຕັ້ງທີ່ VI ແຂວງຫຼວງພະບາງ, ທີ່ເຄົາລົບຢ່າງສູງ!

 **ເລື່ອງ:** ກ່ຽວກັບການຂາຍທີ່ດິນ 2 ຕອນ ຢູ່ທີ່ ບ້ານສັງຄະໂລກ.

**- ອີງຕາມ:** ກົດໝາຍ, ວ່າດ້ວຍສິດ ແລະ ພັນທະຂອງພົນລະເມືອງລາວ ຕໍ່ໜ້າກົດໝາຍ ແຫ່ງ ສປປ ລາວ.

- ອີງຕາມ: ສັນຍາຊື້-ຂາຍດິນ, ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08/01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ.

**- ອີງຕາມ:** ໃບຢັ້ງຢືນ ເລກທີ 246/ຫຊສ,ຫຼບ, ລົງວັນທີ 11 /04/2015 ຂອງຫ້ອງການຊັບພະຍາກອນ ທໍາມະຊາດ ແລະ ສິ່ງແວດລ້ອມ, ເມືອງຫຼວງພະບາງ.

**- ອີງຕາມ:** ໃບຢັ້ງຢືນ ເລກທີ 205/ພຊສ, ຫຼວງພະບາງ, ວັນທີ 02 FEB 2016 ຂອງພະແນກຊັບພະຍາກອນທໍາມະຊາດ ແລະ ສິ່ງແວດລ້ອມແຂວງຫຼວງພະບາງ, ກ່ຽວກັບເນື້ອທີ່ດິນຂອງທ້າວ ເພັດຈໍາພອນ ຂຸນດາລາ,ທ້າວ ແສງວົງຈິດ ຢາງວິໄລ, ທີ່ດິນຕັ້ງຢູ່ສັງຄະໂລກ ເມືອງ ຫຼວງພະບາງ ແຂວງ ຫຼວງພະບາງ.

**- ອີງຕາມ:** ເນື້ອໃນ ຄໍາຕັດສິນ ຄະນະສານແພ່ງຂັ້ນຕົ້ນ ຂອງສານປະຊາຊົນ ແຂວງຫຼວງພະບາງ, ສະບັບ ເລກທີ 012 / ຂຕ.ພ, ລົງວັນທີ 14 ພະຈິກ 2016.

 **- ອີງຕາມ:** ຄໍາຖະແຫຼງ, ເລກທີ 13 / ອຍກ.ພໜ, ຫຼວງພະບາງ, ວັນທີ 28. 2. 2017 ຂອງອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກເໜືອ.

**- ອີງຕາມ:** ຄໍາພິພາກສາ,ເລກທີ 005/ອທ.ພ, ລົງວັນທີ 31 ມີນາ 2017, ຂອງສານປະຊາຊົນພາກເໜືອ,ຄະນະສານແພ່ງ ຂັ້ນອຸທອນ.

**- ອີງຕາມ:** ຄໍາພິພາກສາ,ເລກທີ 13/ລລ.ພ, ລົງວັນທີ 25 ຕຸລາ 2017, ຂອງສານປະຊາຊົນສູງສຸດ, ຄະນະສານແພ່ງ ຂັ້ນລົບລ້າງ.

ຂ້າພະເຈົ້າ ນາງ ບຸນທັນ ລັກປະສິດ, ອາຍຸ **59** ປີ, ຊົນຊາດລາວ, ສັນຊາດ ລາວ, ຊົນເຜົ່າລາວລຸ່ມ, ສາສະໜາພຸດ, ອາຊີບປະຊາຊົນ. ປັດຈຸບັນຢູ່ບ້ານ ສັງຄະໂລກ, ໜ່ວຍ 0**5,** ເຮືອນ ເລກທີ **090** ເມືອງຫຼວງພະບາງ, ແຂວງ ຫຼວງພະບາງ,ໃນນາມ(ຈໍາເລີຍ) ຂໍຖືເປັນກຽດ ຍື່ນຄໍາຮ້ອງຂໍຄວາມເປັນທໍາສະບັບນີ້, ຮຽນມາຍັງ ທ່ານ ປະທານສະພາ ປະຊາ

ຊົນແຫ່ງຊາດ, ປະຈໍາເຂດເລືອກຕັ້ງ ທີ VI ແຂວງຫຼວງພະບາງ, ມີຈຸດປະສົງ: ເພື່ອຂໍ ຄວາມເປັນທໍາ, ກ່ຽວເລື່ອງ: ການທວງເອົາເງີນຄືນ ຂອງການຂາຍທີ່ດິນ ໃຫ້ທ້າວ ເພັດຈຳພອນ ຂຸນດາລາ ແລ້ວເປັນເລື່ອງ ຮ້ອງຟ້ອງເຖິງ ສານຂັ້ນຕົ້ນ ແຂວງຫຼວງພະບາງ.

**ລະຫວ່າງ**

ທ້າວ ເພັດຈຳພອນ ຂຸນດາລາ ອາຍຸ 52 ປີ, ສັນຊາດລາວ, ອາຊີບ ນັກທຸລະກິດ, ປັດຈຸບັນ ຢູ່ບ້ານ ຊຽງທອງ, ໜ່ວຍ 02, ເຮືອນ ເລກທີ 22, ເມືອງຫຼວງພະບາງ, ແຂວງຫຼວງພະບາງ(ໂຈດ).

ກ່ອນອື່ນ ຂ້າພະເຈົ້າ ຂໍເລົ່າເຫດການ ຂອງຄະດີ ໂດຍຫຍໍ້ໃຫ້ ທ່ານ ປະທານສະພາ ປະຊາຊົນແຫ່ງຊາດ, ປະຈໍາເຂດເລືອກຕັ້ງ ທີ VI ແຂວງຫຼວງພະບາງ ຮັບຊາບດັ່ງນີ້: ເດີມດິນດັ່ງກ່າວນີ້ ເປັນດິນສວນ, ມີໜອງ, ມີຕົ້ນໄມ້ ກິນໝາກ ມີເຮືອນນ້ອຍ ປະເພດໄມ້ແອ້ມຝາໄມ້ເຮັ້ຍ ແລະ ເປັນທີ່ດິນທີ່ຊື້ ຈາກຄົນອື່ນມາ ເພື່ອກະກຽມປຸກເຮືອນ ຢູ່ອາໄສ ແບບຖາວອນ, ແຕ່ກໍບໍ່ສາມາດ ປຸກສ້າງໄດ້; ຍ້ອນສາເຫດ ສະພາບຄອບຄົວຫຸ້ຍງຍາກ, ຂາດເສົາຫຼັກ ຂອງຄອບຄົວ, ຈໍາຕ້ອງຫາມາລຽ້ງດູລູກສອງຄົນໃຫ້ໃຫ່ຍ, ມີການສຶກສາທີ່ດີ ແລະ ໃນອານາຄົດກໍຫັວງໃຫ້ລູກໄດ້ ມີອາຊີບທີ່ໝັ້ນຄົງ ຫຼື ເປັນພະນັກງານ ທີ່ດີຂອງຊາດ. ຍ້ອນຄວາມມຸ້ງໝັ້ນ ແລະ ມີເປົ້າໝາຍເຊັ່ນ ຂ້າພະເຈົ້າ, **ຈຶ່ງຕັດສິນໃຈ ຫັນຊັບສິນ ທີ່ເປັນ ໝາກຫົວໃຈຫຼັກໃນຊີວິດຂອງຂ້າພະເຈົ້າ ຂາຍຍົກດິນທັງສອງຕອນນີ້, ມາເປັນທຶນ ເພື່ອມາພັດທະນາຄອບຄົວໃຫ້ພົ້ນທຸກ.**

ສະນັ້ນ; ຈຶ່ງໄດ້ຫັນຊັບສິນ(ຂາຍດິນ) ດັ່ງກ່າວອອກເປັນທຶນຂອງຂ້າພະເຈົ້ານີ້ ເວົ້າແທ້ກໍມີຫຼາຍຄົນ ຖາມຊື້ ແລະ ຕໍ່ລອງໃນລາຄາບໍ່ຫຼຸດ **9,000,000 ບາດ** ກໍ່ມີ, ແຕ່ຂ້າພະເຈົ້າກໍບໍ່ຍອມຂາຍ, ເພາະເປົ້າໝາຍຈະຂາຍຍົກທັງໝົດສອງຕອນບາດດຽວໃນມູນຄ່າ **10,000,000 ບາດ**. ( ສິບລ້ານບາດ ).

ມາເຖິງໄລຍະເດືອນ 10-11 / 2011, ທ້າວ ເພັດຈໍາພອນ ຂຸນດາລາ (ໂຈດ ) ມາເຫັນກໍມີຄວາມສົນໃຈ ເຂົ້າມາຕໍ່ລອງ ແລະ ຂໍຊື້ໃນລາຄາ **9,000,000 ບາດ**, ຂ້າພະເຈົ້າກໍບໍ່ຂາຍ, ແຕ່ຍ້ອນຜູ້ກ່ຽວມີຄວາມຍາກໄດ້, ຈຶ່ງຕົກລົງໃຫ້ລາຄາ **9, 600, 000 ບາດ,** ( ເກົ້າລ້ານຫົກແສນບາດ ); ໃນທີ່ສຸດ ຂ້າພະເຈົ້າກໍຕົກລົງຂາຍໃຫ້ຕາມການຕໍ່ລອງ ແຕ່ຜູ້ກ່ຽວຂໍຊໍາລະເປັນໄລຍະເວລາ **3** ປີ, ຕາມທີ່ໄດ້ລະບຸແຈັງ ໃນບົດສັນຍາຊື້-ຂາຍ ດິນ, ເລກທີ 01/ສຄລ, ທີ່ບ້ານ ສັງຄະໂລກ, ວັນທີ 08 /01 /2012 **ລະຫ່ວາງ** ນາງ ບຸນທັນ ລັກປະສິດ ແລະ ທ້າວ ເພັດຈໍາພອນ ຂຸນດາລາ.

ມາເຖິງມື້ວັນທີ 14 ພະຈິກ 2016, ເວລາ 14 ໂມງ 00 ນາທີ, ຂ້າພະເຈົ້າ, ພ້ອມດ້ວຍລູກ ໄດ້ເຂົ້າຮ່ວມ ປະຊຸມສານ, ຕາມໜັງສື ແຈ້ງເຊີນຂອງສານ, ຢູ່ທີ່ຫ້ອງປະຊຸມສານປະຊາຊົນແຂວງຫຼວງພະບາງ ເພື່ອຮັບຟັງ ການພິຈາລະນາຄະດີແພ່ງ ເລກທີ 17 / ຂຕ.ພ, ລົງວັນທີ 11 ທັນວາ 2015 ແລະ ຮັບຟັງການຕັດສິນຂອງສານ.

 ຜ່ານການຮັບຟັງ ການສອບຖາມຂອງຄະນະສານ ແລະ ຜູ້ຕາງໜ້າອົງການໄອຍະການແຂວງ ຈາກທັງສອງຝ່າຍ ແລະ ຮັບຟັງການອ່ານ ຄໍາພິພາກສາ ຂອງປະທານຄະນະສານແພ່ງ, ພ້ອມທັງອ່ານເນື້ອໃນ ສໍາເນົາ ຄໍາຕັດສິນ ຂອງຄະນະ

ສານແພ່ງທັງໝົດແລ້ວ ເຫັນວ່າ: ຄໍາຕັດສິນ **ບໍ່ມີຄວາມເປັນທໍາ ແລະ ຍຸຕິທໍາເລີຍ**. ໃນນາມ(ຈໍາເລີຍ)ຂ້າພະເຈົ້າ ບໍ່ເຫັນດີຕໍ່ກັບການຕັດສິນຂອງສານປະຊາຊົນຂັ້ນຕົ້ນແຂວງຫຼວງພະບາງເລີຍ, ເພາະທັງໝົດບັນຫາ ທີ່ທາງສານກ່າວມານັ້ນ ມັນບໍ່ແມ່ນຂ້າພະເຈົ້າ ເຂົ້າໄປຕົ້ມຕຸນ, ເຂົ້າໄປຍັກຍອກ-ສໍ້ໂກງ, ປຸ່ນສະດົມເອົາ ຫຼື ໄປຍາດ, ໄປຊີງຊັບ ຂອງບຸກຄົນໃດ ບຸກຄົນໜຶ່ງ ມາເປັນຂອງຕົນຈົນພາໃຫ້ເກີດຄວາມເສຍຫາຍ ແລະ ເຊື່ອມເສັຍກຽດສັກສີຢ່າງຮ້າຍແຮງ, ຊຶ່ງສານໄດ້ອ້າງວ່າ:

**ໃນມາດຕາ 40 ຂອງກົດໝາຍ; ວ່າດ້ວຍຂໍ້ຜູກພັນ ສັນຍາ ແລະ ນອກສັນຍາ ສະບັບປັບປຸງ ປີ 2008 ໄດ້ກຳນົດໄວ້ວ່າ: ຄຸນນະພາບຂອງຊັບສີ່ງຂອງທີ່ຂາຍ ຕ້ອງໃຫ້ຖືກຕ້ອງຕາມເນື້ອໃນສັນຍາ. ຖ້າວ່າຊັບສິ່ງຂອງທີ່ຂາຍນັ້ນ ຫາກບໍ່ມີຄຸນນະພາບຕາມທີ່ໄດ້ກຳນົດໄວ້ໃນສັນຍາແລ້ວ ຜູ້ຂາຍຕ້ອງຮັບຜິດຊອບຕໍ່ຊັບສິ່ງຂອງດັ່ງກ່າວ.**

ທ່ານ ປະທານສະພາປະຊາຊົນແຫ່ງຊາດ ປະຈໍາເຂດເລືອກຕັ້ງ ທີ VI ແຂວງຫຼວງພະບາງ, ທີ່ເຄົາລົບ. ການຂາຍ ແລະ ການຊື້ດິນ ລະຫວ່າງຂ້າພະເຈົ້າ(ຈໍາເລີຍ) ແລະ ທ້າວ ເພັດຈໍາພອນ ຂຸນດາລາ (ໂຈດ) ລ່ວງກາຍເປັນເວລາເກືອບ 05 ປີແລ້ວ, ເປັນຫຍັງຈຶ່ງຂຸດຄູ້ຍຂຶ້ນມາ ແລ້ວໂຍນຄວາມອັບປະໂຫຍດ ໃຫ້ແກ່ຂ້າພະເຈົ້າ ໂດຍສານອ້າງວ່າ: ຂ້າພະເຈົ້າ ຂາຍດິນບໍ່ມີຄຸນນະພາບ. ຄວາມຈິງທ້າວ ເພັດຈໍາພອນ ຂຸນດາລາ ເປັນນັກທຸລະກິດ, ເປັນຜູ້ທີ່ມີຄວາມຮູ້, ຄວາມສາມາດ, ສະຫຼາດແຫຼມຄົມ, ຜູ້ຄົນເຄົາລົບນັບຖື**, ແຕ່ເວລາຜູ້ກ່ຽວມາຊື້ດິນດັ່ງກ່າວ ຂ້າພະເຈົ້າ(ຈໍາເລີຍ)ກໍບໍ່ເຫັນຜູ້ກ່ຽວຈີກແກັດ, ເຈາະຫໍ່ທີ່ດິນທີ່ຊື້ນີ້ ອອກມາພິສູດ, ມາກວດກາເບິ່ງວ່າ: ທີ່ດິນນີ້ ເປັນຂອງທີ່ມີຄຸນນະພາບ ຫຼື ວ່າບໍ່ມີຄຸນນະພາບແຕ່ຢ່າງໃດເລີຍ, ເພາະວ່າ ທີ່ດິນຜືນນີ້ ບໍ່ໄດ້ບັນຈຸໃນແກັດ ແລະ ໃນຫໍ່ແຕ່ຢ່າງໃດ; ແຕ່ເປັນສິນຄ່າ ເບິ່ງໄດ້ດ້ວຍຕາເປົ່າ ໂດຍບໍ່ມີເງື່ອນງໍາ, ສະລັບ-ຊັບຊ້ອນແຕ່ຢ່າງໃດ, ທຸກຢ່າງກວດສອບໄດ້.**

ອີກປະການໜຶ່ງ ທີ່ດິນຂອງຂ້າພະເຈົ້າ ບໍ່ແມ່ນສິນຄ້າເຄື່ອນທີ່, ບໍ່ແມ່ນສິນຄ້າຈັດສົ່ງຕາມສັ່ງ, ແຕ່ເປັນຊັບສິນຄົງ

ທີ່ ທີ່ລັດມອບໃຫ້ຂ້າພະເຈົ້າ (ຈໍາເລີຍ) ຄຸ້ມຄອງນໍາໃຊ້ ບົນພື້ນຖານ ຕໍ່ໜ້າກົດໝາຍ ແຫ່ງ ສປປ ລາວ ຢ່າງຖືກຕ້ອງ.

* ກ່ຽວກັບການຫັນຊັບສິນ(ຂາຍ) ເປັນທຶນ ຫຼື ການຂາຍທີ່ດິນຂອງ(ຈໍາເລີຍ)ກໍລ້ວນແຕ່ມີການເປີດເຜີຍ, ໂປ່ງໃສ່, ມີໄລຍະເວລາ, ມີຂັ້ນຕອນຂອງການຂາຍ - ການຊື້ທີ່ດີນມີຄຸນນະພາບ, ຊຶ່ງແຕ່ລະຂັ້ນຕອນໄດ້ສະແດງອອກຄື:

**+ ຂັ້ນຕອນທີ 1: ຜູ້ຊື້ເຂົ້າມາທາບທາມ, ມາໂອ້ລົມ, ມາຕໍ່ລອງ ກັບຜູ້ຂາຍ, ຢ່າງເປີດເຜີຍ.**

**+ ຂັ້ນຕອນທີ 2: ຜູ້ຊື້ເຂົ້າມາ ຂໍລົງກວດເບິ່ງເນື້ອທີ່ດິນ ຕົວຈິງ, ກວດເບິ່ງໃບຕາດິນ​ ພ້ອມທັງຂໍສໍາເນົາໄວ້.**

**+ ຂັ້ນຕອນທີ 3: ຜູ້ຊື້ເຂົ້າມາ ຕົກລົງຊື້ ໃນລາຄາ 9,600,000 ບາດ ແລະ ສ້າງບົດສັນຍາ ຊື້-ຂາຍດ້ວຍກັນ, ລົງລາຍເຊັນ ຮັບຮອງ ສ່ອງໜ້າອົງການປົກຄອງບ້ານ ແລະ ພະຍານ ຢ່າງຖືກຕ້ອງ.**

**+ ຂັ້ນຕອນທີ 4: ແມ່ນຂັ້ນຕອນ ທີ່ຜູ້ຊື້ເຂົ້າມາ ຊໍາລະເງິນຕາມສັນຍາມີຄື:**

**1. ງວດທີ່ 1 ວັນທີ 09/01 /2012 ຈ່າຍ 3,000,000 ບາດ.**

**2. ງວດທີ່ 2 ວັນທີ 01/01 /2013 ຈ່າຍ 3,000,000 ບາດ.**

**3. ງວດທີ່ 3 ວັນທີ 01/01 /2014 ຈ່າຍ 3,600,000 ບາດ.**

**+ ຂັ້ນຕອນທີ 5: ແມ່ນຂັ້ນຕອນ ທີ່ຜູ້ຂາຍ ໄດ້ ຮຽນສະເໜີ ເຈົ້າໜ້າທີ່ໆ ກ່ຽວຂ້ອງ ຫັນໃບຕາດິນເດີມ ທີ່ອອກຊື່ ຜູ້ຂາຍ (ຈໍາເລີຍ) ເປັນກໍາມະສິດຂອງຜູ້ຊື້ (ໂຈດ) ແລະ ອອກເປັນສອງຊື່ ຕາມການສະເໜີຂອງຜູ້ຊື້, ຖືກຕ້ອງຕາມກົດໝາຍທີ່ກ່ຽວທຸກຢ່າງ. ໂດຍແມ່ນອົງການທີ່ດິນເປັນບ່ອນອອກສະໂນດທີ່ດິນຂອບຄໍາໃຫ້.**

**ອີກປະການໜຶ່ງ; ຖ້າຊັບສິ່ງຂອງ ບໍ່ມີຄຸນນະພາບຕາມທີ່ສານກ່າວອ້າງ ໃຫ້ແກ່(ໂຈດ) ທ້າວ ເພັດຈໍາພອນ ຂຸນດາລາ ຄົງບໍ່ຍອມ ຈົກເງິນອອກຖົງມາຈ່າຍເງິນຕາມສັນຍາ ໃຫ້ຂ້າພະເຈົ້າ (ຈໍາເລີຍ) ໄດ້ດອກ.**

**ປະໂຫຍກຂອງຄໍາເວົ້າທີ່ວ່າ: ການຊື້-ຂາຍ ຫຼື ການຂາຍ-ການຊື້ ມັນມີຄວາມໝາຍ ແປນທີ່ສຸດ ແລະ ໂດຍພື້ນຖານ ກໍມີນິຕິກໍາ ເປັນບ່ອນອີງ, ມີການເຊັນຮັບຮອງຖືກຕ້ອງຕາມການເຫັນດີ ເຫັນພ້ອມຂອງຜູ້ຊື້ ແລະ ຜູ້ຂາຍທຸກຢ່າງ ຕໍ່ໜ້າກົດໝາຍ, ຊຶ່ງ**ກົດໝາຍ; ວ່າດ້ວຍຂໍ້ຜູກພັນໃນສັນຍາ ແລະ ນອກສັນຍາ ເລກທີ 01 / ສພຊ, ນະຄອນຫຼວງວຽງຈັນ, ວັນທີ 8 ທັນວາ **2008** ຂອງສະພາແຫ່ງຊາດ, ກໍໄດ້ລະບຸແຈ້ງຢູ່ **ພາກທີ I: ບົດບັນຍັດທົ່ວໄປ**, **ທີ່ຂຽນໄວ້ ໃນມາດຕາ 1 (ໃໝ່ )ຈຸດປະສົງ,** ກົດໝາຍວ່າດ້ວຍຂໍ້ຜູກພັນສັນຍາ ແລະ ນອກສັນຍາ, ກໍານົດຫຼັກການ, ລະບຽບການ ແລະ ມາດຕະການ ກ່ຽວກັບການເຮັດສັນຍາ ແລະ ການປະຕິບັດສັນຍາ, ຄວາມຮັບຜິດຊອບ ທີ່ເນື່ອງມາຈາກການລະເມີດສັນຍາ, ແນໃສ່ປົກປ້ອງສິດ ຜົນປະໂຫຍດຂອງຄູ່ສັນຍາຜູ້ຖືກເສັຍຫາຍ ແລະ ຜູ້ກໍ່ຄວາມເສັຍຫາຍ, ຮັບປະກັນຄວາມຖືກຕ້ອງ ຕາມລະບຽບ, ກົດໝາຍ, ຄວາມເປັນລະບຽບ-ຮຽບຮ້ອຍ ແລະ ຄວາມຍຸຕິທໍາໃນສັງຄົມ. **ມາດຕາ 2** ຂໍ້ຜູກພັນ ໃນສັນຍາ ແລະ ຂໍ້ຜູກພັນ ນອກສັນຍາ, **ມາດຕາ 4 (ໃໝ່ ) ນະໂຍບາຍຂອງລັດ;** ກ່ຽວກັບຂໍ້ຜູກພັນໃນສັນຍາ ແລະ ນອກສັນຍາ**,** **ມາດຕາ 5 (ໃໝ່) ຫຼັກການກ່ຽວກັບຂໍ້ຜູກພັນໃນສັນຍາ ແລະ ນອກສັນຍາ ຢ່າງຖືກຕ້ອງ,** ຊຶ່ງຂໍ້ຜູກພັນ ໃນສັນຍາຕ້ອງປະຕິບັດ ຕາມ **4** ຫຼັກການພື້ນຖານຄື: ມີຄວາມສະໝັກໃຈ, ມີຄວາມສະເໝີພາບ, ມີຄວາມຊື່ສັດ, ການຮ່ວມມື ແລະ ມີຄວາມຈິງໃຈຕໍ່ກັນ, ມີຄວາມເຄົາລົບ ແລະ ປະຕິບັດຕາມລະບຽບ ແລະ ກົດໝາຍ ແລະ ຮີດຄອງປະເພນີອັນດີງາມຂອງຊາດລາວ. ຂໍ້ຜູກພັນນອກສັນຍາ ຕ້ອງປະຕິບັດຕາມ **02** ຫຼັກການພື້ນຖານຄື: ຜູ້ໃດກໍ່ຄວາມເສັຍຫາຍ ແມ່ນຜູ້ນັ້ນຮັບຜິດຊອບຕໍ່ຄວາມເສັຍຫາຍ ທີ່ໄດ້ເກີດຂຶ້ນຕາມລະບຽບ, ກົດໝາຍ. ການໄຊ້ແທນຄ່າເສັຍຫາຍ ຂຶ້ນກັບລະດັບຄວາມເສັຍຫາຍຕາມມູນຄ່າຕົວຈິງ. ຕາມອັດສ່ວນຄວາມຮັບຜິດຊອບ ຂອງການກໍ່ຄວາມເສັຍຫາຍ**. ນອກນີ້ຍັງຂຽນແຈ້ງ ຢູ່** **ພາກທີ II: ຂໍ້ຜູກພັນ ໃນສັນຍາ, ໝວດ 1 ຫຼັກການລວມ, ຂໍ້ ກ. ການເຮັດສັນຍາ, ທີ່ຂຽນໄວ້ ໃນມາດຕາ 8 ( ປັບປຸງ )** ສັນຍາ, ເວົ້າວ່າ: ສັນຍາແມ່ນການຕົກລົງ ລະຫ່ວາງຄູ່ສັນຍາ, ຊຶ່ງພາໃຫ້ສິດ ແລະ ພັນທະທາງແພ່ງ ເກີດຂຶ້ນ, ປ່ຽນແປງ ຫຼື ສິ້ນສຸດລົງ ຕໍ່ໜ້າອົງການ ແລະ ນິຕິບຸກຄົນຕາມ 4 ເນື້ອໃນຂອງສັນຍາ. **ມາດຕາ 9: ລັກສະນະຂອງສັນຍາ, ວັກ 1 ແລະ ວັກ 3. ມາດຕາ10: ເງື່ອນໄຂຂອງສັນຍາ, ກໍໄດ້ເວົ້າແຈ້ງວ່າ: ສັນຍາຕ້ອງເຮັດຂຶ້ນໃຫ້ຄົບຖ້ວນຕາມ 5 ເງື່ອນໄຂດັ່ງນີ້:**

1. **ຄວາມສະໝັກໃຈຂອງຄູ່ສັນຍາ.**
2. **ຄວາມສາມາດທາງດ້ານການປະພຶດຂອງຄູ່ສັນຍາ.**

**3. ວັດຖຸປະສົງຂອງສັນຍາຕ້ອງໃຫ້ຊັດເຈນ, ມີຈິງ ແລະ ຖືກຕ້ອງຕາມກົດໝາຍ.**

**4. ເຫດຜົນຂອງສັນຍາ ຕ້ອງຖືກຕ້ອງຕາມກົດໝາຍ.**

**5. ຮູບການຂອງສັນຍາຕ້ອງສອດຄ່ອງກັບການກໍານົດຂອງກົດໝາຍ.**

ໃນຈໍານວນ 5 ເງື່ອນໄຂ ຂອງສັນຍາ ກໍບໍ່ມີບັນຫາດ້ານໃດເລີຍທີ່ຈະກໍໃຫ້ສັນຍາຊື້-ຂາຍດິນ, ເລກທີ 01 /ສຄລ, ທີ່ບ້ານ ສັງຄະໂລກ, ວັນທີ 08/01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ ບໍ່ສອດຄ່ອງກັບກົດໝາຍ ທຸກຢ່າງໃນນິຕິກໍາຂອງ ສັນຍາຊື້-ຂາຍ ກໍເວົ້າແຕ່ຄວາມຈິງ, ຖ້າບໍ່ມີຄວາມຈິງເປັນຫຍັງ (ໂຈດ) ຈຶ່ງລົງລາຍເຊັນ, ເປັນຫຍັງຈຶ່ງບໍຄັດຄ້ານແຕ່ຕອນບໍ່ໄດ້ຊໍາລະເງິນ ແລະ ໂອນກໍາມະສິດພຸ້ນ. ອີກປະການໜື່ງ ການຊຳລະເງີນ ກໍ່ແມ່ນຊຳລະໝົດໃນໄລຍະ ເວລາ **3** ປີ.

ການເຮັດສັນຍາຊື້-ຂາຍມັນແມ່ນຄວາມພໍໃຈ ຂອງທັງສອງ ແລະ ການຂາຍທີ່ດິນ ຂອງຂ້າພະເຈົ້າ ບໍ່ໄດ້ຂາຍເປັນຕາແມັດ. ຖ້າວ່າເນື້ອທີ່ດິນຫາກບໍ່ຄົບຖ້ວນຕາມທີ່ ໂຈດກ່າວອ້າງມານັ້ນ ຕົນກໍ່ຈະຂາຍທີ່ດິນທັງສອງຕອນ ໃນລາຄາ ເກົ້າລ້ານຫົກແສນບາດ **(9,600,000 ບາດ**)ເຊັ່ນກັນ, ແຕ່ຄາດໝາຍລວມແມ່ນຈະຂາຍໃນລາຄາ 10 ລ້ານບາດ.

**ການທີ່ໂຈດໄດ້ຮ້ອງຟ້ອງຕໍ່ສານ ເພື່ອທວງໃຫ້ຕົນສົ່ງເງີນຄືນ 5,952,055 ບາດ ນັ້ນ** ກໍເປັນການ ຄິດໄລ່ເອງ, ຕົນແມ່ນບໍ່ຮັບຮູ້, ການຂາຍນັ້ນຢູ່ໃນສັນຍາຊື້ຂາຍ ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08/01 / 2012 ທາງດ້ານລາຄາກໍ່ບໍ່ໄດ້ລະບຸວ່າ: “ຂາຍເປັນຕາແມັດລະເທົ່າໃດ” ມູນຄ່າຂອງການຊື້-ຂາຍ ດິນທັງ 2 ຕອນນີ້ແມ່ນ: 9,600,000 Bath (ຕາມຂໍ້ 1.2 ດ້ານລາຄາ) ແລະ ການຊື້-ຂາຍ ລະຫວ່າງຕົນກັບ(ໂຈດ) ແມ່ນເຮັດຂື້ນດ້ວຍຄວາມບໍລິສຸດໃຈທັງສອງຝ່າຍ, ທາງຝ່າຍຜູ້ຊື້ກໍ່ໄດ້ເຫັນຂອບເຂດແດນດິນທັງສອງຕອນກ່ອນແລ້ວ ແລະ ຈື່ງພໍໃຈຕົກລົງຊື້ ໂດຍຜ່ານ ອຳນາດການປົກຄອງບ້ານ, ອົງການຄຸ້ມຄອງທີ່ດິນ ແລະ ຫ້ອງການທະບຽນສານທີ່ຖືກຕ້ອງຕາມຫຼັກການຂອງກົດໝາຍ, ຈຶ່ງເຫັນວ່າ: ຄໍາຕັດສິນຂອງສານຂັ້ນຕົ້ນ, ຂັ້ນອຸທອນ, ຂັ້ນລົບລ້າງ **ບໍ່ມີຄວາມເປັນທໍາ**, ຊຶ່ງພວກກ່ຽວອ້າງວ່າ: ສັນຍາສັນຍາຊື້ - ຂາຍດິນ, ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08/01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ, ໃບຢັ້ງຢືນ ເລກທີ 246/ຫຊສ,ຫຼບ, ລົງວັນທີ 11/04/2015 ຂອງຫ້ອງການຊັບພະຍາກອນທໍາມະຊາດ ແລະ ສິ່ງແວດລ້ອມ, ເມືອງຫຼວງພະບາງ ແລະ ໃບຢັ້ງຢືນ ເລກທີ 205/ ພຊສ, ຫຼວງພະບາງ, ວັນທີ 02 FEB 2016 ຂອງພະແນກຊັບພະຍາກອນ ທໍາມະຊາດ ແລະ ສິ່ງແວດລ້ອມ ແຂວງຫຼວງພະບາງ, ກ່ຽວກັບ ເນື້ອທີ່ດິນ ຂອງທ້າວ ເພັດຈໍາພອນ ຂຸນດາລາ, ທ້າວ ແສງວົງຈິດ ຢາງວິໄລ, ທີ່ດິນຕັ້ງ ຢູ່ສັງຄະໂລກ, ເມືອງຫຼວງພະບາງ ເປັນໂມຄະນັ້ນເຫັນວ່າ: ການວິເຄາະບັນຫາຂອງວິຊາການແມ່ນມີຄວາມອຽງອໍາບໍ່ເປັນທໍາ ແລະ ຍຸຕິທໍາຕໍ່ຈັນຍາບັນຂອງນັກກົດໝາຍຂອງປະຊາຊົນເລີຍ. ຖ້າຈະເວົ້າເຖິງ ທີ່ດິນທີ່ມີເນື້ອ ທີ່ບໍ່ຖືກຕ້ອງມັນກໍ່ແມ່ນພາລະບົດບາດ, ສິດ ແລະ ໜ້າທີ່ ຂອງອົງການທີ່ດິນ, ທັງໝົດທີ່ຜິດພາດບໍ່ແມ່ນຢູ່ໃນສັນຍາຊື້-ຂາຍແຕ່ປະການໃດເລີຍ. ຖ້າຈະຮຽກຮ້ອງເພື່ອຄວາມຖືກຕ້ອງກໍມີແຕ່ອົງການທີ່ດິນເທົ່ານັ້ນ.

ພື້ນຖານ ການເຮັດສັນຍາຊື້-ຂາຍດິນ, ເລກທີ 01/ສຄລ, ທີ່ບ້ານ ສັງຄະໂລກ, ວັນທີ 08 /01 /2012 ລະ

ຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ, ເຮັດຂຶ້ນໂດຍຖືກຕ້ອງ, ສອດຄ່ອງກັບ ກົດໝາຍ ແລະ ຮິດຄອງປະເພນີທຸກຂັ້ນຕອນ ສະແດງອອກທາງດ້ານກົດໝາຍຄື:

**ໃນ ມາດຕາ 11 (ປັບປຸງ) ຄວາມສະໝັກໃຈ ຂອງຄູ່ສັນຍາ,** ທີ່ໄດ້ລະບຸໃນວັກທີ 1, 2, 3, 4, 5 ຂອງກົດໝາຍວ່າດ້ວຍຂໍ້ຜູກພັນສັນຍາ ແລະ ນອກສັນຍາສະບັບປັບປຸງປີ **2008.**

**ໃນມາດຕາ 12 (ປັບປຸງ) ຄວາມສາມາດທາງດ້ານການປະພຶດຂອງຄູ່ສັນຍາ,** ໄດ້ລະບຸໃນວັກທີ **1, 2** ແລະ **3** ຂອງມາດຕານີ້ ໂຈດກໍມີອາຍຸເກີດຖືກຕ້ອງຕາມກົດໝາຍ ແລະ ກໍບໍ່ແມ່ນຄົນເປັນບ້າເສັຍຈິດແຕ່ຢ່າງໃດ.

**ໃນມາດຕາ 13 ວັດຖຸປະສົງຂອງສັນຍາ,** ໄດ້ລະບຸໃນວັກທີ **1** ແລະ **2,** ຊຶ່ງວັກທີ່ 1 ໄດ້ຂຽນວ່າ: ວັດຖຸປະສົງຂອງສັນຍາ ແມ່ນເປົ້າໝາຍທີ່ຄູ່ສັນຍາຕ້ອງການໃຫ້ມີຂຶ້ນ. ວັກທີ່ 2 ໄດ້ຂຽນວ່າ: ວັດຖຸປະສົງຂອງສັນຍາ ຕ້ອງໃຫ້ຊັດເຈນ, ມີຈິງ, ຖືກຕ້ອງຕາມກົດໝາຍ ຫຼື ບໍ່ຂັດກັບຄວາມເປັນລະບຽບ-ຮຽບຮ້ອຍຂອງສັງຄົມ ແລະ ສາມາດປະຕິບັດໄດ້.

**ໃນ ມາດຕາ 14 ເຫດຜົນຂອງສັນຍາ,** ກໍໄດ້ລະບຸຢູ່ໃນ ວັກ 1 ແລະ ວັກ 2 ຂອງມາດຕານີ້ຢ່າງຈະແຈ້ງແລ້ວ.

**ໃນມາດຕາ 15(ປັບປຸງ)ຮູບການຂອງສັນຍາ,** ຂຽນໃນ 4 ວັກ ແລະ 1 ຫຍໍ້ໜ້າຂອງມາດຕານີ້ ຢ່າງຈະແຈ້ງແລ້ວ.

**ໃນ ມາດຕາ 16 (ປັບປຸງ ) ເນື້ອໃນຂອງສັນຍາ,** ກໍໄດ້ລະບຸແຈ້ງວ່າ: ສັນຍາ ອາດປະກອບດ້ວຍ 7 ເນື້ອໃນ ແລະ 1 ຫຍໍ້ໜ້າຄື:1. ຊື່, ນາມສະກຸນ ແລະ ບ່ອນຢູ່ຂອງຄູ່ສັນຍາ.

 2. ວັດຖຸປະສົງ, ລາຄາ, ກໍານົດເວລາປະຕິບັດ, ການຊໍາລະ, ການນໍາສົ່ງ.

 3. ຂອບເຂດ, ປະລິມານ ແລະ ຄຸນນະພາບຂອງເປົ້າໝາຍ.

ໃນຄໍາວ່າ: ຄຸນນະພາບຂອງເປົ້າໝາຍ, ຖ້າເວົ້າເຖິງທີ່ດິນຂອງຂ້າພະເຈົ້າ(ຈໍາເລີຍ), ທີ່ຂາຍໃຫ້ (ໂຈດ) ແມ່ນມີຄຸນນະພາບດີ, ບໍ່ແມ່ນຂອງປອມສາມາດສໍາຜັດໄດ້ ແລະ ເບິ່ງໄດ້, ໂຈດຈຶ່ງພໍໃຈຊື້ເອົາ ຈົນເປັນທີ່ຮຽບຮ້ອຍທຸກຢ່າງ. ສ່ວນຂໍ້ຜິດພາດ ກ໋ຽວກັບທີ່ດິນແມ່ນໜ້າທີ່ຂອງອົງການທີ່ດິນພຸ້ນເປັນບ່ອນທີ່ຮັບຜິດຊອບ ຖ້າອົງການທີ່ດິນ. ສ່ວນການຂາຍດິນຂອງຂ້າພະເຈົ້າ ບໍ່ຢູ່ໃນປະເດັນຂອງການກະທໍາຄວາມຜິດແຕ່ປະການໃດເລີຍ ທຸກຂັ້ນຕອນຖືກຕ້ອງຕາມກົດ ໝາຍຂອງ ສປປ ລາວ.

- ເມື່ອມີຄຳຮ້ອງຟ້ອງ ຕາມເອກະສານ ຂາເຂົ້າ ສານປະຊາຊົນແຂວງຫຼວງພະະບາງ ເລກທີ 24, ລົງວັນທີ 23/11/2015 ຂ້າພະເຈົ້າ ກໍໍ່ໄດ້ເຮັດ ແກ້ຟ້ອງ ຫາ ສານແພ່ງຂັ້ນຕົ້ນແຂວງຫຼວງພະບາງ, ຕໍ່ມາທາງສານແພ່ງຂັ້ນຕົ້ນແຂວງຫຼວງພະບາງໄດ້ລົງກວດກາອາຍັດຊັບ ທີ່ດິນ ແລະ ເຮືອນ, ເລກບັນຊີເງີນຝາກທະນາຄານ ຂອງຂ້າພະເຈົ້້າ ຕາມ ຄຳສັ່ງອາຍັດຊັບ ສະບັບເລກທີ 008/ຂຕ.ພ ລົງວັນທີ 10 ສິງຫາ 2016. ແລະ ທາງສານປະຊາຊົນແຂວງຫຼວງພະບາງຄະນະສານແພ່ງຂັ້ນຕົ້ນ ແມ່ນໄດ້ຕັດສິນ ໃຫ້ຂ້າພະເຈົ້າ (ຈຳເລີຍ) ເປັນຝ່າຍເສຍຄະດີ ຕາມ ຄໍາຕັດສິນ ຂອງຄະນະສານແພ່ງ ຂອງ ສານປະຊາຊົນແຂວງຫຼວງພະບາງ ສະບັບເລກທີ 012/ຂຕ.ພ ລົງວັນທີ 14 ພະຈິກ 2016.

- ຂ້າພະເຈົ້າຍັງເຫັນວ່າຄໍາຕັດສິນດັ່ງກ່າວແມ່ນຍັງບໍ່ໄດ້ຮັບຄວາມຍຸດຕິທຳ ຈື່ງໄດ້ ຄຳຮ້ອງຂໍອຸທອນ ຫາ ສານປະຊາຊົນພາກເໜືອ ໃນໄລຍະຕໍ່ມາ ທາງສານປະຊາຊົນພາກເໜືອ ຄະນະສານແພ່ງ ຂັ້ນອຸທອນ ຈື່ງໄດ້ ອອກຄຳພິພາກສາ ໃຫ້ຂ້າພະເຈົ້າ (ຈຳເລີຍ) ເປັນຝ່າຍເສຍຄະດີ ຕາມເອກະສານ ສະບັບເລກທີ 005/ອທ.ພ ລົງວັນທີ 31 ມີນາ 2017.

- ຂ້າພະເຈົ້າຍັງເຫັນວ່າຄໍາພິພາກສາ ດັ່ງກ່າວແມ່ນຍັງບໍ່ໄດ້ຮັບຄວາມຍຸດຕິທຳ ຈື່ງໄດ້ ຄຳຮ້ອງຂໍລົບລ້າງ ຫາ ສານປະຊາຊົນສູງສຸດ ໃນໄລຍະຕໍ່ມາ ທາງຄະນະສານປະຊາຊົນສູງສຸດ ຄະນະສານແພ່ງ ຂັ້ນລົບລ້າງ ຈື່ງໄດ້ ອອກຄຳພິພາກສາ ໃຫ້ຂ້າພະເຈົ້າ (ຈຳເລີຍ) ເປັນຝ່າຍເສຍຄະດີ ຕາມເອກະສານ ສະບັບເລກທີ 63/ລລ.ພ ລົງວັນທີ 25 ຕຸລາ 2017.

ຜ່ານການຕໍ່ສູ້ຄະດີຕາມແຕ່ລະຕອນທີ່ຜ່ານມາຄຳຕັດສິນຕ່າງໆນັ້ນຂ້າພະເຈົ້າເອງຍັງເຫັນວ່າ: ຄຳຕັດສິນຂອງສານແພ່ງຂັ້່ນຕົ້ນ, ຄຳພິພາກສາຂອງສານຂັ້ນອຸທອນ, ຄຳພິພາກສາຂອງສານປະຊາຊົນສູງສຸດ ນັ້ນ ຂ້າພະເຈົ້າ ຍັງບໍ່ໄດ້ຮັບຄວາມຍຸດຕິທຳເທື່ອ ເມື່ອເຮົາມາເບີ່ງແລ້ວຕົ້ນເຫດທີ່ແທ້ຈິງ ກໍ່ແມ່ນ ໃບຕາດິນ ແຂບຄຳ ເລກທີ 223 ອອກຊື່ ນາງບຸນທັນ ມີເນື້ອທີ່ 1 ຮຕ 5868 ຕາແມັດ ລົງວັນທີ 12 SEP 2003 ແລະ ຜ່ານການຊື້ຂາຍດິນ ຕາມ: ສັນຍາຊື້-ຂາຍດິນ, ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08/01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ. ໃນເມື່ອມີການໂອນຊື່ ເປັນຊື່ ຂອງຜູ້ຊື້ ຕາມໃບຕາດິນ ເລກທີ 223 (ອອກຄັ້ງທີ 2) ອອກຊື່ ທ້າວ ເພັດຈຳພອນ ຂຸນດາລາ + ທ້າວ ແສງວົງຈິດ ຢາງວິໄລ ມີເນື້ອທີ່ 15.868 ຕາແມັດ ເຊີ່ງທາງພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງຫຼວງພະບາງກໍ່ໄດ້ອອກ ໃບຢັ້ງຢືນ ສະບັບເລກທີ 205/ພພສ, ລົງວັນທີ 02 FEB 2016 ແລ້ວວ່າ: ພິມໃບຕາດິນຜິດ. ແລ້ວເປັນຫຍັງເວລາສານແຕ່ລະຂັ້ນຕັດສິນຈື່ງບໍ່ເອົາບັນຫານີ້ມາພິຈາລະນາໃຫ້ຖີ່ຖ້ວນ ຕົວຢ່າງວ່າ: ຖ້າທາງພະແນກຊັບມີການພິມຜິດ ຈາກ 1 ຮຕ ໃສ່ເປັນ 2 ຮຕ ຫຼື ຫຼາຍກວ່ານັ້ນ ນີ້ ຂ້າພະເຈົ້າ ຫຼື ປະຊາຊົນ ແຮງຊິມີຄວາມຜິດໄປຫຼາຍກວ່ານີ້ອີກບໍ, ໃນເມື່ອປະຊາຊົນແມ່ນມີສິດນຳໃຊ້ ແລະ ປະຕິດບັດຕາມພັນທະຂອງພົນລະເມືອງລາວເຮົາ ແລະ ອີກຢ່າງໜື່ງປະຊາຊົນບາງຄົນກໍ່ບໍ່ໄດ້ຮ່ຳຮຽນເລື່ອງການວັດແທກທີ່ດິນ ເຊີ່ງລ້ວນແລ້ວແຕ່ແມ່ນວິຊາການເປັນຜູ່ຮອບຮູ້ວັດແທກ ແລະ ໜ່ວຍງານທີ່ຮັບຜິດຊອບເປັນຜູ້ ອອກໃບຕາດິນແຂບຄຳໃຫ້ປະຊາຊົນນຳໃຊ້.

ມາຮອດວັນທີ 11/12/2017, ພະແນກຍຸດຕິທໍາແຂວງຫຼວງພະບາງ, ຫ້ອງການປະຕິບັດຄໍາຕັດສິນຂອງສານ ໄດ້ເອີ້ນ: ຂ້າພະເຈົ້າ ນາງບຸນທັນ (ຈຳເລີຍ) ເຂົ້າມາພົບເພື່ອທໍາການສຶກສາອົບຮົມໃຫ້ປະຕິບັດຕາມຄໍາພິພາກສາຂອງສານປະຊາຊົນສູງສຸດ. ວັນທີ 19/3/2018 ພະແນກຍຸດຕິທຳແຂວງຫຼວງພະບາງ, ຫ້ອງການປະຕິບັດຄໍາຕັດສິນຂອງສານ ໄດ້ເອີ້ນ: ຂ້າພະເຈົ້າ ນາງບຸນທັນ (ຈຳເລີຍ) ເຂົ້າມາພົບອີກເພື່ອລຸລວ່ງ ຂ້າພະເຈົ້າ ນາງບຸນທັນ (ຈຳເລີຍ) ຄື: ➊ ລຸລ່ວງກ່ຽວກັບການຖອນເງີນ 5 ບັນຊີ ຢູ່ທະນາຄານການຄ້າເພື່ອມາໃຊ້ແທນໃຫ້ກ່ໂຈດນັ້ນແມ່ນຖອນບໍ່ໄດ້, ເນື່ອງຈາກວ່າ ນາງບຸນທັນ (ຈຳເລີຍ) ໄດ້ຝາກມີກໍານົດ 5 ປີ. ➋ ລຸລວ່ງກ່ຽວກັບການລົງອາຍັດຊັບເພື່ອປະເມີນລາຄາປະກາດຂາຍໃຫ້ແກ່ນາງບຸນທັນ (ຈຳເລີຍ) ຮັບຊາບແລ້ວ. ຕໍ່ກັບບັນຫານີ້ ຂ້າພະເຈົ້າ ນາງບຸນທັນ (ຈຳເລີຍ) ໄດ້ສະເໜີວ່າ: ຕໍ່ກັບຄໍາພິພາກສາ ສະບັບເລກທີ 63/ລລພ, ລົງວັນທີ 25/10/2017 ແລະ ບໍ່ເຫັນດີໃຫ້ ຫ້ອງປະຕິບັດຄຳຕັດສິນຂອງສານໄປກວດກາອາຍັດຊັບແລະປະກາດຂາຍເທື່ອ ເນື່ອງຈາກວ່າ: ຂ້າພະເຈົ້າ ນາງບຸນທັນ (ຈຳເລີຍ) ແມ່ນຈະໄດ້ຂຽນຄຳຮ້ອງຂໍຄວາມເປັນທໍາໄປຫາ ຫ້ອງການສະພາປະຊາຊົນແຂວງຫຼວງພະບາງ (ຕາມຈົດໝາຍບັນທຶກການຈັດຕັ້ງປະຕິບັດຄຳຕັດສິນຂອງສານ).

ໃນນາມ ຂ້າພະເຈົ້າ ເປັນຜູ້ຂໍຮ້ອງຄວາມເປັນທຳ ຂ້າພະເຈົ້າເອງ ຂໍຢັ້ງຢືນ ແລະ ສາບານ ວ່າ: ສິ່ງທີ່ຂ້າພະເຈົ້າເວົ້າມານັ້ນລ້ວນແລ້ວແຕ່ມີຄວາມຈິງທຸກປະການ, ບໍ່ໄດ້ມີການປອມແປງໃບຕາດິນ ແຕ່ຢ່າງໃດ ເພີ່ນເຮັດມາແນວໃດກໍ່ນຳໃຊ້ແນວນັ້ນ, ບໍ່ໄດ້ເຊື່ອງອຳ ປິດບັງເນື້ອທີ່ດິນ ແລະ ມີການເສຍພາສີຕາມກົດລະບຽບຂອງບ້ານເມືອງ ໃນແຕ່ລະປີຈົນມີການມອບໂອນກຳມະສິດເກີດຂຶ້ນ, ຖ້າບໍ່ມີການຊື້ຂາຍຂ້າພະເຈົ້າກໍ່ຍັງຈະຖືໃບຕາດິນທີ່ມີການພິມຜິດນີ້ ແລະ ຈະເສຍພາສີທີ່ດິນນີ້ໄປຈົນຮອດເຊັ່ນລູກເຊັ່ນຫຼານໄປເລື້ອຍໆ.

ດັ່ງນັ້ນ, ຈຶ່ງຮຽນ ມາຍັງທ່ານ ປະທານສະພາ ປະຊາຊົນແຫ່ງຊາດ, ປະຈໍາເຂດ ເລືອກຕັ້ງ ທີ VI ແຂວງຫຼວງພະບາງ ຈົ່ງຊ່ວຍຄົ້ນຄວ້າ ພິຈາລະນາແກ້ໄຂ ດ້ວຍຄວາມເປັນທໍາ ແລະ ຍຸຕິທໍາດ້ວຍ.

 ຮຽນມາດ້ວຍຄວາມເຄົາລົບ ແລະ ນັບຖືເປັນຢ່າງສູງ.

 ທີ່…......................, ວັນທີ......../……./………..

  **ຜູ້ຮ້ອງຂໍຄວາມເປັນທໍາ**

ເບີໂທ: **020 22133 456**